**Kedves Hallgatók!**

A főiskolán nagy hangsúlyt fektetünk a gyakorlati oktatásra: 60-40% arányban van az elmélet és gyakorlat.

A gyakorlatok egymásra épülnek.

Első évben az érzékenyítő gyakorlattal kezdünk pont azért, hogy egyáltalán meglássátok milyen ez a munka. Ez a segítői feladat alkalom arra, hogy a szakmáról alkotott ideáitokat, elképzeléseiteket egybevessétek a gyakorlat realitásával.

**A gyakorlatok felépítése**

**Kötelező terepgyakorlatok:**

|  |  |  |  |  |
| --- | --- | --- | --- | --- |
|  | Gyakorlat típusa |  | Terepen töltött óraszám (nappali tagozat) | Terepen töltött óraszám (levelező tagozat) |
| 1. szemeszter | Érzékenyítő gyakorlat | SMAK109 | 90 óra | 36 óra |
| 3. szemeszter | Eseti szociális munka gyakorlat | SMAK309 | 30 óra | 12 óra |
| 3. szemeszter | Közösségi szociális munka gyakorlat | SMAK705 | 30 óra | 12 óra |
| 4. szemeszter | Szociális igazgatás gyakorlat | SMAK409 | 30 óra | 12 óra |
| 5. szemeszter | Szociális munka idősekkel gyakorlat | SMAK509 | 30 óra | 12 óra |
| 6. szemeszter | Nagygyakorlat | SMAK609 | 300 óra | 120 óra |
| 7. szemeszter | Szociális munka fogyatékosokkal gyakorlat | SMAK709 | 30 óra | 12 óra |

**Választható gyakorlatok (nem kötelező):**

|  |  |  |
| --- | --- | --- |
| Gyakorlat típusa | Terepen töltött óraszám (nappali tagozat) | Terepen töltött óraszám (levelező tagozat) |
| Utcai szociális munka 1. gyakorlat | 30 óra | 12 óra |
| Szociális munka hajléktalanokkal gyakorlat | 30 óra | 12 óra |
| Szociális munka pszichiátriai betegekkel gyakorlat | 30 óra | 12 óra |
| Szociális munka szenvedélybetegekkel gyakorlat | 30 óra | 12 óra |

**Terephely választás**

* Egyénileg történik.
* A választásnál elsődlegesen fontos szempont, hogy a hallgató a terephelyen a kliens ellátásához kapcsolódó feladatokat lássa el, beleértve az ezzel járó adminisztrációs teendőket is.
* A tereptanárokkal a hallgatók veszik fel a kapcsolatot, egyénileg.
* Egy választott terephelyen kell gyakorlatot letölteni.
* Az adott tereptípustól függően tereptanárnak tekintünk bármilyen szociális szakképesítésű munkatársat, akivel a hallgató a kliens közelben végezheti a kisegítő feladatokat.
* A gyakorlat saját munkahelyen nem tölthető!

A választható terephelyek tevékenységi köre:

* segítségnyújtás fizikai gondozás területén,
* háztartást segítő munkában,
* személyi segítői munkában, a kliens kísérésében,
* étkeztetésben,
* fejlesztő, rehabilitációs, szabadidős foglalkoztatásban,
* adománygyűjtés szervezésében, adományosztásban,
* irodai kisegítő munkában.

Ajánlott terepek köre:

**-** Az alapszolgáltatások közül;

 - étkeztetés,

* házi segítségnyújtás,
* támogató szolgáltatás,
* közösségi ellátások,
* utcai szociális munka,
* nappali ellátás.
* A szakosított ellátások közül;

- bentlakásos ápolást, gondozást nyújtó intézmények mentálhigiénés csoportjai,

- rehabilitációs intézmények,

- lakóotthonok.

Ha segítségre van szükségetek, kérlek, írjatok email-t (langajudit@wjlf.hu), és küldök hivatalos terepfelkérő levelet.

Ehhez az alábbi adatokra van szükségem:

* Intézmény neve,
* Intézmény típusa,
* Intézmény elérhetősége,
* Intézményvezető neve,
* Leendő tereptanár neve, végzettsége,
* Intézményről rövid tájékoztató anyag, prospektus,
* Annak a személynek a megnevezése, akivel a hallgató személyesen felvette a kapcsolatot az intézményben.

Azt, hogy mikor és milyen ütemben járjátok le a kötelező gyakorlati óraszámot, a tereptanárral kell egyeztetnetek.

A Neptun rendszerben egyidejűleg kell felvenni az elméletet, a gyakorlatot és a szupervíziót/terepfeldolgozó szemináriumot.

**Leadandó dokumentumok:**

* Terepinformációs adatlap
* Megállapodás tereptanárral
* Igazolás,
* Tereptanári értékelés (a tereptanárnak írásban kell értékelni a gyakorlatot)
* A hallgató önértékelése, maximum egy oldal, amely véleményt tartalmaz:
* a terephelyen végzett munkájáról,
* személyes és szakmai fejlődéséről,
* a gyakorlatszervezésről,
* a gyakorló helyről.
* Eseti megbízási szerződés (Tereptanári díjról való lemondás esetén is szükséges a tereptanár aláírása) – tereptanár tölti ki
* Adóelőleg-nyilatkozat – tereptanár tölti ki

A dokumentumok letölthetők:

wesley.hu – képzések – szociális munka szak – terepgyakorlatok

A **követelményrendszert** is le tudjátok tölteni, erről a honlapról, melyet kérem, hogy részletesen olvassatok át és a tereptanárnak is feltétlen vigyetek belőle egy példányt.